rejauldu/bengali-wikipedia huggingface dataset:
thumb|একটি ফ্যানি প্যাক নিয়ে পোজ দেওয়া তালাহন হলো ২০২৪ সালের একটি জার্মান প্রবণতা, যা সামাজিক মাধ্যম এবং অন্যান্য সামাজিক যোগাযোগ মাধ্যম প্ল্যাটফর্মে জনপ্রিয় হয়ে ওঠে। এই প্রবণতার বৈশিষ্ট্য হলো এমন ভিডিও করা যেখানে তরুণ পুরুষ ও শিশুরা—প্রায়শই অভিবাসী পটভূমি থেকে আসা, বিশেষ করে আরব দেশগুলোর—আক্রমণাত্মক ভঙ্গিমা গ্রহণ করে এবং বিলাসবহুল (তবে অনেক সময় নকল) উপকরণ প্রদর্শন করে।  এই ঘটনা পিতৃতন্ত্র, পুরুষত্ববাদ, নারীবিদ্বেষ এবং ভোগবাদ নিয়ে একটি নির্দিষ্ট দৃষ্টিভঙ্গির প্রতিফলন ঘটায়, যা ব্যাপক আলোচনা ও বিতর্কের সৃষ্টি করেছে। ২০২৪ সালে, "তালাহন" জার্মানির সালের সেরা যুবশব্দ হিসেবে মনোনীত হয়।   অর্থ  "তালাহন" শব্দটির নির্দিষ্ট কোনো সংজ্ঞা নেই, তবে ধারণা করা হয় যে এটি লেভান্টাইন আরবি বাক্যাংশ  () থেকে উদ্ভূত হয়েছে, যার অর্থ "এদিকে আসো।" এটি মূলত সিরিয়ান-জার্মান র‍্যাপার হাসানের ২০২২ সালে প্রকাশিত "Ta3al Lahon" গান থেকে জনপ্রিয়তা পায়। গানটির কথায় রাস্তার জীবন, সহিংসতা, এবং অপরাধ নিয়ে আলোচনা করা হয়েছে, যা "তালাহন" প্রবণতার মূল বিষয়বস্তুর সঙ্গে সম্পর্কিত। যারা "তালাহন" নামে পরিচিত, তারা সাধারণত একটি স্বতন্ত্র স্টাইল অনুসরণ করে, যেখানে বিলাসবহুল ব্র্যান্ডের ট্র্যাকস্যুট, গুচ্চি ক্যাপ, এবং সোনার চেইন পরিধান করা অন্তর্ভুক্ত থাকে।   সাংস্কৃতিক প্রেক্ষাপট  "তালাহন" প্রবণতাটি অভিবাসী পটভূমি থেকে আসা তরুণদের মধ্যে একটি নির্দিষ্ট যুব উপসংস্কৃতির প্রতীক হয়ে উঠেছে যা একদিকে উদযাপিত হচ্ছে আবার অন্যদিকে সমালোচিতও হচ্ছে। এই প্রবণতার ভিডিওগুলিতে অংশগ্রহণকারীদের প্রায়শই ছায়াযুদ্ধ বা মার্শাল আর্টের কৌশল প্রদর্শন করতে দেখা যায় যেখানে তারা জাঁকজমকপূর্ণ পোশাক ও গয়না পরে থাকে। এই উপস্থাপনা পুরুষত্ব, সাহসিকতা এবং শক্তিমত্তা প্রকাশ করার উদ্দেশ্যে করা হয় যা কিছু যুবকের কাছে আত্মপ্রকাশ এবং ক্ষমতায়নের একটি মাধ্যম বলে মনে হয়।   সমালোচনা  সমালোচকদের মতে, এই প্রবণতাটি অভিবাসী পটভূমি থেকে আসা তরুণদের সম্পর্কে প্রচলিত বদ্ধমূল ধারণা আরও শক্তিশালী করে যেখানে তাদের সহিংস, নারীবিদ্বেষী এবং ভোগবাদী (বিলাসিতার প্রতি আসক্ত) হিসেবে উপস্থাপন করা হয়। ফলে এটি মিশ্র প্রতিক্রিয়া সৃষ্টি করেছে—কেউ কেউ "তালাহন" শব্দটি ব্যঙ্গাত্মকভাবে ব্যবহার করে এই বদ্ধমূল ধারণা সমালোচনা করছেন আবার অনেকে এটিকে তাদের পরিচয়ের প্রকৃত প্রতিফলন হিসেবে গ্রহণ করছেন।  "তালাহন" প্রবণতাটি সহিংসতার গৌরবগান এবং পিতৃতান্ত্রিক ও নারীবিদ্বেষী মনোভাব প্রচারের অভিযোগে ব্যাপক সমালোচনার মুখে পড়েছে। সমাজে সংহতির ক্ষতি করতে পারে—এই যুক্তিতে অভিবাসন ও অন্তর্ভুক্তি বিষয়ক বিশেষজ্ঞরা এই প্রবণতাটির কঠোর সমালোচনা করেছেন। পাশাপাশি, এটি নিয়ে আরও একটি উদ্বেগ দেখা দিয়েছে যে ডানপন্থী গোষ্ঠীগুলো এটি ব্যবহার করে অভিবাসী তরুণদের আরও কোণঠাসা করতে পারে এবং তাদের প্রতি বিদ্বেষ ছড়াতে পারে।  তথ্যসূত্র  বিষয়শ্রেণী:২০২৪ সালের নতুন শব্দ বিষয়শ্রেণী:টিকটক প্রবণতা বিষয়শ্রেণী:ইসলাম-সংক্রান্ত বিতর্ক বিষয়শ্রেণী:বর্ণবাদ বিষয়শ্রেণী:ইউরোপে বর্ণবাদ বিষয়শ্রেণী:জার্মানিতে আরবরা বিষয়শ্রেণী:আরবি শব্দ ও বাক্য
সালেহ আহমেদ (১৯৩৬/১৯৩৭-২৪ এপ্রিল ২০১৯) একজন বাংলাদেশি অভিনেতা।   প্রারম্ভিক ও ব্যক্তিগত জীবন  সালেহ আহমেদ বগুড়ার সারিয়াকান্দির দীঘলকান্দি গ্রামে জন্মগ্রহণ করেন। ব্যক্তিগত জীবনে তিনি মুসলিমা আহমেদের সাথে বিবাহ বন্ধনে আবদ্ধ হন।  কর্মজীবন সালেহ অল্প বয়সে অভিনয় শুরু করেন। ময়মনসিংহ ভিত্তিক নাট্যদল 'অমরাবতী  নাট্যমঞ্চ'তে অভিনয়ের মাধ্যমে তার অভিনয় জগতের যাত্রা শুরু হয়। বাংলাদেশ স্বাধীনতা লাভের পূর্বে তিনি পূর্ব পাকিস্তান টেলিভিশনে (বর্তমান বাংলাদেশ টেলিভিশন) প্রচারিত অনুষ্ঠানে নিয়মিত অভিনয় করেছেন।  অভিনয়ের পাশাপাশি তিনি জনস্বাস্থ্য প্রকৌশল অধিদপ্তরেও চাকরি করেছেন। ১৯৯১ সালে চাকরি থেকে অবসরগ্রহণ করেন। তিনি জনপ্রিয় কথাসাহিত্যিক হুমায়ূন আহমেদের বেশ কিছু নাটকে অভিনয় করেন। নাটকের পাশাপাশি তিনি বেশ কিছু চলচ্চিত্রেও অভিনয় করেছেন। তিনি  ধারাবাহিক ‘অয়োময়’ নাটক ও ১৯৯৪ সালে মুক্তিপ্রাপ্ত আগুনের পরশমণি চলচ্চিত্রে অভিনয়ের মাধ্যমে জনপ্রিয়তা অর্জন করেন।   উল্লেখযোগ্য টিভি নাটক ও চলচ্চিত্র তালিকা   টিভি নাটক   আজ রবিবার কোথাও কেউ নেই   মন্রী মহোদয়ের আগমন শুভেচ্ছা স্বাগতম   হাবলংগের বাজার  উড়ে যায় বকপক্ষী  সমুদ্র বিলাস প্রাইভেট লিমিটেড   পিশাচ মকবুল   শুক্লপক্ষ   ঘটনা সামান্য   বনুর গল্প   নক্ষত্রের রাত   চলচ্চিত্র   আমার আছে জল   শ্রাবণ মেঘের দিন   আগুনের পরশমণি  মেড ইন বাংলাদেশ   মৃত্যু  সালেহ আহমেদ দীর্ঘ কয়েক বছর ধরে অসুখে ভুগে ২০১৯ সালের ২৪ এপ্রিল দুপুর ২ টা ৩৩ মিনিটে ৮৩ বছর বয়সে রাজধানীর অ্যাপোলো হাসপাতালে মৃত্যুবরণ করেন।  তথ্যসূত্র  বিষয়শ্রেণী:বাংলাদেশী চলচ্চিত্র অভিনেতা বিষয়শ্রেণী:বগুড়া জেলার অভিনয়শিল্পী বিষয়শ্রেণী:বাংলাদেশী টেলিভিশন অভিনেতা বিষয়শ্রেণী:২০১৯-এ মৃত্যু বিষয়শ্রেণী:১৯৩০-এর দশকে জন্ম বিষয়শ্রেণী:বগুড়া জেলার ব্যক্তি বিষয়শ্রেণী:বাংলাদেশী মঞ্চ অভিনেতা
স্টিফেন জেমস হার্মিসন, এমবিই, ডিএল (জন্ম: ২৩ অক্টোবর, ১৯৭৮) নর্দাম্বারল্যান্ডের অ্যাশিংটন এলাকায় জন্মগ্রহণকারী সাবেক ইংরেজ ক্রিকেটার। ইংল্যান্ড ক্রিকেট দলে তিনি মূলতঃ বোলার ছিলেন। এছাড়াও কাউন্টি ক্রিকেটে ডারহাম দলের পক্ষে প্রতিনিধিত্ব করেন স্টিভ হার্মিসন।   খেলোয়াড়ী জীবন  ২০০২ সালে ইংল্যান্ডের পক্ষে তার টেস্ট ও একদিনের আন্তর্জাতিকে অভিষেক ঘটে। খেলোয়াড়ী জীবনের শুরুতেই তিনি সফলতা লাভ করতে শুরু করেন ও ইংল্যান্ডের উদীয়মান ক্রিকেটার হিসেবে দলের অবিচ্ছেদ্য অঙ্গ হয়ে উঠেন। ২০০৩-০৪ মৌসুমে ওয়েস্ট ইন্ডিজ সফরে নিপুণ বোলিংয়ের স্বাক্ষর রাখেন। সিরিজে তিনি সর্বাধিক উইকেট লাভ করেন। এরপর ২০০৫ সালের অ্যাশেজ সিরিজে ইংল্যান্ডের স্মরণীয় জয়ে ভূমিকা রাখেন। ঐ বছরেই তিনি উইজডেন কর্তৃক বর্ষসেরা ক্রিকেটার হিসেবে ভূষিত হন। একই সময়ে তিনি বিশ্বের অন্যতম সেরা ফাস্ট বোলাররূপে বিবেচিত হন।  ১ সেপ্টেম্বর, ২০০৪ তারিখে নটিংহ্যামের ট্রেন্ট ব্রিজে সফরকারী ভারতের বিপক্ষে অনুষ্ঠিত প্রথম একদিনের আন্তর্জাতিকে মোহাম্মদ কাইফ, লক্ষ্মীপতি বালাজী ও আশিষ নেহরাকে আউট করে হ্যাট্রিক করার গৌরব লাভ করেন।   মূল্যায়ন  ৬ ফুট ৪ ইঞ্চি উচ্চতার অধিকারী হার্মিসন যে-কোন ধরনের পিচে অতিরিক্ত বাউন্স করাতে দক্ষতার পরিচয় দিয়েছেন। তিনি নিয়মিতভাবে বলকে সুইং করাতেন ও ঘণ্টায় ৯০ মাইলে বোলিংয়ে সক্ষম ছিলেন। তবে মাঝে-মধ্যে বাজে বোলিংয়েও সকলের কাছে বিরক্তিকর অবস্থায় নিপতিত হন। তন্মধ্যে, ২০০৬ সালের অ্যাশেজ সিরিজে দ্বিতীয় স্লিপ বরাবর বোলিং করেন যা ওয়াইডে পরিণত হয়। এরফলে ধারাভাষ্যকারগণ `ক্রিকেটের ইতিহাসে সর্বাপেক্ষা বাজে বোলিংরূপে' আখ্যায়িত করেন। তা স্বত্ত্বেও বোলিংয়ে তার দক্ষতার বিষয়ে কোন প্রশ্নবোধক চিহ্ন অঙ্কিত হয়নি। ২০০৭ সালে সাবেক অস্ট্রেলীয় ক্রিকেটার শেন ওয়ার্ন হার্মিসনকে ৫০ সেরা ক্রিকেটারদের একজনরূপে আখ্যায়িত করেন।   অবসর  ২০০৬ সালে একদিনের আন্তর্জাতিক থেকে অবসরের ঘোষণা দেন হার্মিসন। শারীরিক যোগ্যতার অভাবে ইংরেজ দলে সুযোগ লাভের সম্ভাবনা অনেকাংশে দায়ী ছিল। ২০০৯ সালে একদিনের আন্তর্জাতিক থেকে অবসর নেন। ২০০৯ সালে দল থেকে বাদ পড়েন। ২০০৯ সালের অ্যাশেজ সিরিজে তিনি তার সর্বশেষ টেস্টে অংশ নেন। একই বছর ওয়েস্ট ইন্ডিজের বিপক্ষে সর্বশেষ ওডিআইয়ে অংশগ্রহণ করেন। অবশেষে অক্টোবর, ২০১৩ সালে আনুষ্ঠানিকভাবে আন্তর্জাতিক ক্রিকেট থেকে বিদায় জানান নিজেকে।   তথ্যসূত্র    বহিঃসংযোগ    আরও দেখুন   ইংল্যান্ড ক্রিকেট দল  আইসিসি পুরস্কার  উইজডেন বর্ষসেরা ক্রিকেটার  ২০০৩ ক্রিকেট বিশ্বকাপ দলসমূহ  একদিনের আন্তর্জাতিক ক্রিকেটে হ্যাট্রিকের তালিকা  বিষয়শ্রেণী:ইংরেজ ক্রিকেটার বিষয়শ্রেণী:১৯৭৮-এ জন্ম বিষয়শ্রেণী:ইংল্যান্ডের টেস্ট ক্রিকেটার বিষয়শ্রেণী:ইংল্যান্ডের একদিনের আন্তর্জাতিক ক্রিকেটার বিষয়শ্রেণী:২০০৩ ক্রিকেট বিশ্বকাপের ক্রিকেটার বিষয়শ্রেণী:ইংল্যান্ডের টুয়েন্টি২০ আন্তর্জাতিক ক্রিকেটার বিষয়শ্রেণী:২১শ শতাব্দীর ইংরেজ ক্রিকেটার বিষয়শ্রেণী:উইজডেন বর্ষসেরা ক্রিকেটার বিষয়শ্রেণী:একদিনের আন্তর্জাতিকে হ্যাট্রিক লাভকারী বিষয়শ্রেণী:বিশ্ব একাদশের টেস্ট ক্রিকেটার বিষয়শ্রেণী:ইংরেজ ক্রিকেট ধারাভাষ্যকার বিষয়শ্রেণী:ডারহামের ক্রিকেটার বিষয়শ্রেণী:লায়ন্সের ক্রিকেটার বিষয়শ্রেণী:অর্ডার অব দ্য ব্রিটিশ এম্পায়ার পদক বিজয়ী বিষয়শ্রেণী:এনবিসি ডেনিস কম্পটন পুরস্কার বিজয়ী বিষয়শ্রেণী:মেলবোর্ন ক্রিকেট ক্লাবের ক্রিকেটার বিষয়শ্রেণী:ইয়র্কশায়ারের ক্রিকেটার বিষয়শ্রেণী:অ্যাশিংটন এএফসির খেলোয়াড় বিষয়শ্রেণী:জীবিত ব্যক্তি বিষয়শ্রেণী:মেরিলেবোন ক্রিকেট ক্লাবের ক্রিকেটার বিষয়শ্রেণী:ইংরেজ ফুটবল ম্যানেজার বিষয়শ্রেণী:ইংরেজ পুরুষ ফুটবলার বিষয়শ্রেণী:ফুটবল সেন্ট্রাল ডিফেন্ডার
মীনাক্ষী গোপীনাথ হলেন একজন ভারতীয় শিক্ষাবিদ, রাষ্ট্রবিজ্ঞানী, লেখক এবং লেডি শ্রী রাম কলেজ, নয়াদিল্লির প্রাক্তন অধ্যক্ষ।  তিনি উইমেন ইন সিকিউরিটি কনফ্লিক্ট ম্যানেজমেন্ট অ্যান্ড পিস (WISCOMP) নামক  এশিয়ার মহিলাদের মধ্যে শান্তি ও সামাজিক-রাজনৈতিক নেতৃত্বের প্রচারক একটি বেসরকারি সংস্থার প্রতিষ্ঠাতা ও দায়িত্বশীল পরিচালক এবং জাতীয় নিরাপত্তা উপদেষ্টা বোর্ডের প্রাক্তন সদস্য। তিনি ভারত সরকারের এজেন্সিতে চাকরি করা প্রথম মহিলা।  তিনি লোকপালের নির্বাচন প্যানেলের সদস্য হিসাবে কাজ করেছেন। এটি একটি আইনি সংস্থা যার এখতিয়ার রয়েছে ভারতের বিধায়ক এবং সরকারী কর্মকর্তাদের উপর।  ভারতীয় শিক্ষাক্ষেত্রে তার অবদানের জন্য ভারত সরকার তাকে ২০০৭ সালে চতুর্থ সর্বোচ্চ বেসামরিক সম্মান পদ্মশ্রী প্রদান করে।  তিনি আন্তর্জাতিক নারীবাদী জার্নাল অফ পলিটিক্সের সহ-সম্পাদক, যা নারীবাদী আন্তর্জাতিক সম্পর্ক এবং বিশ্ব রাজনীতির শীর্ষস্থানীয় জার্নাল।    সাহিত্যিক পেশা  মীনাক্ষী গোপীনাথ তার প্রথম বই, পাকিস্তান ইন ট্রানজিশন - পলিটিক্যাল ডেভেলপমেন্ট অ্যান্ড রাইজ টু পাওয়ার অফ পাকিস্তান পিপলস পার্টি, ১৯৭৫ সালে প্রকাশ করেছিলেন  ২০০৩ সালে, তিনি দুটি বই প্রকাশ করেন। দ্বন্দ্ব সমাধান : Trends and Prospects নামক বইটিতে সুমনা দাসগুপ্তা এবং নন্দিতা সুরেন্দ্রনের সাথে তিনি সহ-লেখক ছিলেন যা ওমেন ইন সিকিউরিটি, কনফ্লিক্ট ম্যানেজমেন্ট অ্যান্ড পিস দ্বারা প্রকাশিত।  ট্রান্সসেন্ডিং কনফ্লিক্ট এ রিসোর্স বুক অন কনফ্লিক্ট ট্রান্সফরমেশন উইসকমপ দ্বারা প্রকাশিত হয়েছিল এবং মঞ্জরিকা সেবক তার সহ-লেখক ছিলেন।  তিনি কিছু নিবন্ধ প্রকাশ করেছেন  এবং শান্তি উদ্যোগ সম্পর্কিত সেমিনার এবং সম্মেলনে বেশ কয়েকটি মূল বক্তব্য প্রদান করেছেনচ।    পুরস্কার ও সম্মাননা  ভারত সরকার ২০০৭ সালে গোপীনাথকে চতুর্থ সর্বোচ্চ বেসামরিক সম্মান পদ্মশ্রীতে ভূষিত করে  তিনি একই বছর শিক্ষায় শ্রেষ্ঠত্বের জন্য আরেকটি পুরস্কার, কিমপ্রো প্লাটিনাম স্ট্যান্ডার্ড অ্যাওয়ার্ড পান।  পরের বছর, সেলিব্রেটিং ওম্যানহুড তাকে ২০০৮ সেলিব্রেটিং ওমেনহুড সাউথ এশিয়ান রিজিয়ন রিকগনিশন প্রদান করে সামাজিক সম্প্রীতির জন্য।  তিনি শিক্ষায় শ্রেষ্ঠত্বের জন্য রাজীব গান্ধী পুরস্কার এবং মহিলা শিরোমণি পুরস্কার এবং দিল্লি সিটিজেন ফোরাম পুরস্কারের প্রাপক।    আরো দেখুন      তথ্যসূত্র    বহিঃসংযোগ       আরও পড়ুন      বিষয়শ্রেণী:২০শ শতাব্দীর ভারতীয় শিক্ষাবিদ বিষয়শ্রেণী:২০শ শতাব্দীর ভারতীয় নারী বিজ্ঞানী বিষয়শ্রেণী:২০শ শতাব্দীর ভারতীয় লেখক বিষয়শ্রেণী:২০শ শতাব্দীর ভারতীয় লেখিকা বিষয়শ্রেণী:২০শ শতাব্দীর ভারতীয় সমাজ বিজ্ঞানী বিষয়শ্রেণী:দিল্লির বিজ্ঞানী বিষয়শ্রেণী:দিল্লির লেখিকা বিষয়শ্রেণী:জওহরলাল নেহরু বিশ্ববিদ্যালয়ের শিক্ষক বিষয়শ্রেণী:জর্জটাউন বিশ্ববিদ্যালয়ের প্রাক্তন শিক্ষার্থী বিষয়শ্রেণী:দিল্লি বিশ্ববিদ্যালয়ের প্রাক্তন শিক্ষার্থী বিষয়শ্রেণী:সাহিত্য ও শিক্ষায় পদ্মশ্রী প্রাপক বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি)
আগরতলা বইমেলা ত্রিপুরার রাজধানী আগরতলায় ত্রিপুরা সরকার কর্তৃক আয়োজিত একটি আন্তর্জাতিক বইমেলা। এই মেলা সম্পূর্ণভাবে সরকার কর্তৃক পরিচালিত। ১৯৮১ সালে এই মেলা প্রথম শুরু হয়েছিল। ১২ দিনব্যাপী এই বার্ষিক মেলা প্রতি বছর ফেব্রুয়ারি বা মার্চ মাসে শুরু হয়ে থাকে। ২০২০ সালের পূর্ব পর্যন্ত সাধারণত এটি উমাকান্ত একাডেমি বা আগরতলা শিশু-উদ্যানে অনুষ্ঠিত হলেও এরপর এই মেলা হাপানিয়া আন্তর্জাতিক প্রদর্শনী হলে সরিয়ে নেওয়া হয়। কলকাতার অত্যন্ত সমাদৃত মেলা আন্তর্জাতিক কলকাতা পুস্তকমেলা'র মতই আগরতলা বইমেলা ত্রিপুরাতে খুব জনপ্রিয়।   ইতিহাস  থাম্ব|বইমেলায় ত্রিপুরা সরকারের স্ট্যান্ড, ২০১৮ সালে ১৯৮১ সালে আগরতলা বইমেলা সরকারিভাবে শুরু হলেও অনেকের মতে ১৯৬১ সালে বিলোনীয়া বিদ্যাপীঠ স্কুলের মাঠে প্রথম এই বইমেলার আয়োজন হয়েছিল। ১৯৬৪ সালে সোনামুড়া এন সি ইন্সটিটিউশনে এই বইমেলার আয়োজন করা হয়, কবিগুরু রবীন্দ্রনাথ ঠাকুরের বই বিক্রয়ের জন্য একটি স্টলের ব্যবস্থা করা হয়েছিল। তাছাড়া ১৯৭৮ সালে বিশ্ব যুব উৎসব উপলক্ষে কয়েকটি স্টলের মাধ্যমে ক্ষুদ্র বইমেলা অনুষ্ঠিত হয়। এরপর ৩০ মার্চ ১৯৮১-তে সরকারি সহায়তায় রবীন্দ্রশতবার্ষিকী ভবনে আনুষ্ঠানিকভাবে এই মেলার উদ্বোধন হয়।Smaranika 37th Agartala Baimela 2019, Published by Information & Cultural Affairs Department, Government of Tripura, Agartala, 2019, page - 148. (in Bengali) মেলার উদ্যোক্তা ছিলেন রাজ্যের তৎকালীন মুখ্যমন্ত্রী নৃপেন চক্রবর্তী।  ২০১৭ সালে ত্রিপুরা পাবলিশার্স গিল্ডের সচিব রঘুনাথ সরকার বলেন, "নতুন দিল্লি ও কলকাতা বইমেলার পরে আগরতলা বইমেলা ভারতের সবচেয়ে জনপ্রিয় বইমেলা।"  একই বছরে, আগরতলা বইমেলায় হিন্দু গোষ্ঠী কাশ্মীর বইয়ের বিরুদ্ধে মেলায় বিক্ষোভ মিছিল করে যার প্রতিক্রিয়ায় রাজ্য তথ্য ও সংস্কৃতি বিষয়ক মন্ত্রী সরকার বইমেলায় বিক্ষোভ সহ্য করবে না বলে জানায়।  এর দুই বছর পরে ভারতের ছাত্র ফেডারেশনের স্টলের বিরুদ্ধে গুজরাত ফাইলস বই নিয়ে মেলায় আরেকটি বিক্ষোভ করা হয়।   অংশগ্রহণকারী  থাম্ব|আগরতলা বইমেলায় সারিবদ্ধ বইয়ের স্টল থাম্ব|ত্রিপুরা বিশ্ববিদ্যালয়ের স্টল থাম্ব|কলকাতার পুস্তক প্রকাশনীর স্টল ৪০তম আগরতলা বইমেলায় ১৬২টি স্টল ছিলো। যা ছিলো ৩৮তম বইমেলার স্টলের সংখ্যার চেয়ে ৩৩টি বেশি। নতুন দিল্লি, কলকাতা ও বিভিন্ন রাজ্য ছাড়াও বাংলাদেশের বিভিন্ন প্রকাশনার স্টলও এই বইমেলায় বসে।   সাংস্কৃতিক অনুষ্ঠান  ত্রিপুরা সরকারের তথ্য ও পর্যটন দপ্তর এই মেলায় প্রতিদিন সাংস্কৃতিক অনুষ্ঠান আয়োজন করে থাকে।   তথ্যসূত্র    বহিঃসংযোগ   ত্রিপুরা রাজ্য পোর্টাল  ত্রিপুরা পর্যটন উন্নয়ন কর্পোরেশন লিমিটেড   বইমেলা বিষয়শ্রেণী:বার্ষিক ঘটনাবলী বিষয়শ্রেণী:ভারতের বইমেলা
মোহাম্মদ মুসফিক হাসান (জন্ম ১৬ সেপ্টেম্বর ২০০২) একজন বাংলাদেশী ক্রিকেটার, যিনি একজন ডানহাতি মিডিয়াম বোলার। ঘরোয়া ক্রিকেটে রংপুর বিভাগীয় ক্রিকেট দলের হয়ে খেলেন। তিনি বাংলাদেশ অনূর্ধ্ব-১৯ ক্রিকেট দলের প্রতিনিধিত্ব করেছেন। আন্তর্জাতিক ক্রিকেটে বাংলাদেশ এ ক্রিকেট দলের সদস্যও হয়েছেন।   প্রারম্ভিক জীবন এবং কর্মজীবন   তিনি ২০০২ সালের ১৬ সেপ্টেম্বর লালমনিরহাটের পাটগ্রাম উপজেলায় জন্মগ্রহণ করেন। তিনি হেলাল খান ও মুর্শিদা খাতুনের ঘরে জন্মগ্রহণ করেন। তিনি তার দাদীর কাছে বড় হয়েছেন, যিনি তাকে তার প্রথম ক্রিকেট ক্যারিয়ারে ব্যাপকভাবে অনুপ্রাণিত করেছিলেন। তিনি ২০১৮ সালে লালমনিরহাট দ্বিতীয় বিভাগ লিগে প্রথম ক্রিকেট বল দিয়ে খেলা শুরু করেন। তিনি ২০১৯ সালে ঢাকার ক্রিকেট কোচিং স্কুলে ভর্তি হন, এবং সেখানে অনুশীলন করার পরে, তিনি রংপুর অনূর্ধ্ব-১৬ দল এবং অন্যান্য বয়স স্তরের দলে নির্বাচিত হন। তিনি লালমনিরহাট সরকারি কলেজে অধ্যয়ন করেন এবং উচ্চ বিদ্যালয়ের জন্য স্কুল পর্যায়ের ক্রিকেট প্রতিযোগিতায় খেলেন। ২০২১ সালের ডিসেম্বরে, তাকে ২০২১ সালের এসিসি অনূর্ধ্ব-১৯ এশিয়া কাপ এবং ২০২২ অনূর্ধ্ব-১৯ ক্রিকেট বিশ্বকাপের জন্য বাংলাদেশের স্কোয়াডে রাখা হয়েছিল।   ঘরোয়া ক্যারিয়ার  মুসফিক নিখুঁতভাবে বল করার এবং গতির উপর জোর দেওয়ার প্রবণতার জন্য সুপরিচিত। তিনি ২০২১-২২ ঢাকা প্রিমিয়ার ডিভিশন ক্রিকেট লিগে প্রাইম ব্যাংক ক্রিকেট ক্লাবের বিপক্ষে ২ এপ্রিল ২০২২ তারিখে মোহামেডান স্পোর্টিং ক্লাবের হয়ে লিস্ট এ অভিষেক করেন। ২০২২ সালের অক্টোবরে, তিনি ২০২২-২৩ জাতীয় ক্রিকেট লিগে রংপুর বিভাগের হয়ে খেলার জন্য নির্বাচিত হন। ১০ অক্টোবর ২০২২ তারিখে ঢাকা বিভাগের বিপক্ষে রংপুর বিভাগের হয়ে তার প্রথম-শ্রেণীর ক্রিকেটে অভিষেক হয়। অভিষেক ম্যাচেই প্রথম পাঁচ উইকেট শিকার করেন তিনি। ৩১ অক্টোবর ২০২২-এ, তিনি বাংলাদেশের প্রথম-শ্রেণীর ক্রিকেটের ইতিহাসে শুধুমাত্র তৃতীয় ফাস্ট বোলার হয়েছিলেন যিনি ঢাকা বিভাগের বিপক্ষে ম্যাচে আট উইকেট শিকার করেছিলেন।  তিনি লিগের শীর্ষ বোলারদের একজন হয়েছিলেন, ৬ ম্যাচে ২৫ উইকেট নিয়েছিলেন। এছাড়াও তিনি ২০২২-২৩ বাংলাদেশ ক্রিকেট লিগে চার ম্যাচে ১৩ উইকেট নিয়েছিলেন।%  ২০২৩ সালের সেপ্টেম্বরে, ২০২৪ সালের বাংলাদেশ প্রিমিয়ার লিগে খেলার জন্য খেলোয়াড়দের খসড়া অনুসরণ করে তাকে কুমিল্লা ভিক্টোরিয়ান্স দ্বারা বাছাই করা হয়েছিল। কুমিল্লা ভিক্টোরিয়ান্সের হয়ে ১৯ জানুয়ারি ২০২৪ তারিখে দুর্দান্ত ঢাকার বিপক্ষে তার টি-টোয়েন্টি অভিষেক হয়।   আন্তর্জাতিক ক্যারিয়ার  ৬ ডিসেম্বর ২০২৩ -এ ভারত এ দল এর বিরুদ্ধে একটি অনানুষ্ঠানিক টেস্ট ম্যাচে বাংলাদেশ এ-এর হয়ে আন্তর্জাতিক ক্রিকেটে তার অভিষেক হয়। ২০২৩ সালের মে মাসে, ওয়েস্ট ইন্ডিজ এ-এর বিপক্ষে প্রথম-শ্রেণীর সিরিজের জন্য তাকে বাংলাদেশ এ-এর স্কোয়াডে রাখা হয়েছিল। ২০২৩ সালের জুন মাসে, তিনি ২০২৩ এসিসি ইমার্জিং টিমস এশিয়া কাপে বাংলাদেশ এ-এর হয়ে খেলার জন্য নির্বাচিত হন। একই মাসে, তিনি আফগানিস্তানের বিপক্ষে তাদের একমাত্র টেস্টের জন্য বাংলাদেশ ক্রিকেট দলে তার প্রথম ডাক পান। ২০২৩ সালের অক্টোবরে, তাকে শ্রীলঙ্কা সফরের জন্য বাংলাদেশ উদীয়মান দলের স্কোয়াডে নাম দেওয়া হয়েছিল।  তথ্যসূত্র   বহিঃসংযোগ   বিষয়শ্রেণী:২০০২-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী ক্রিকেটার বিষয়শ্রেণী:রংপুর বিভাগের ক্রিকেটার বিষয়শ্রেণী:মোহামেডান স্পোর্টিং ক্লাবের ক্রিকেটার বিষয়শ্রেণী:রংপুর বিভাগের ক্রীড়াবিদ বিষয়শ্রেণী:লালমনিরহাট জেলার ব্যক্তি বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
মৌরিতানিয়া ফুটবল ফেডারেশন (; , ; এছাড়াও সংক্ষেপে এফএফআরআইএম নামে পরিচিত) হচ্ছে মৌরিতানিয়ার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৬১ সালে প্রতিষ্ঠিত হয়েছে। এটি প্রতিষ্ঠার ৯ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ১৫ বছর পর ১৯৭৬ সালে সংস্থাটি তাদের আঞ্চলিক সংস্থা ক্যাফের সদস্যপদ লাভ করে। এই সংস্থার সদর দপ্তর মৌরিতানিয়ার রাজধানী নুওয়াকশুতে অবস্থিত।  এই সংস্থাটি মৌরিতানিয়ার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে লীগ ১ মৌরিতানিয়া, মৌরিতানীয় প্রেসিডেন্ট'স কাপ এবং মৌরিতানীয় সুপার কাপের মতো প্রতিযোগিতার সকল কার্যক্রম পরিচালনা করে। বর্তমানে মৌরিতানিয়া ফুটবল ফেডারেশনের সভাপতির দায়িত্ব পালন করছেন আহমেদ ইয়াহিয়া এবং সাধারণ সম্পাদকের দায়িত্ব পালন করছেন আহমেদু বৈরিক।  কর্মকর্তা   অবস্থান  নাম সভাপতি  আহমেদ ইয়াহিয়া সহ-সভাপতি  মাসা দিয়ারা পাপা জিদ্দু মুসা আল মুলুদ বুবাকার আলেফা সাধারণ সম্পাদক  আহমেদু বৈরিক কোষাধ্যক্ষ  বুবাকার আলেফা গণমাধ্যম এবং যোগাযোগ পরিচালক  ব্রাহিম সু প্রযুক্তিগত পরিচালক  লুইস সাস্ত্রে ফুটসাল সমন্বয়কারী  আব্দুল হাই ইদুমু জাতীয় দলের কোচ (পুরুষ)  কোরেন্তিন মার্তিন্স জাতীয় দলের কোচ (নারী)  আব্দুলায়ে দিয়ালো রেফারি সমন্বয়কারী  রাশিদ মেজিবা  তথ্যসূত্র  বহিঃসংযোগ      ফিফা-এ মৌরিতানিয়া ফুটবল ফেডারেশন    ক্যাফ-এ মৌরিতানিয়া ফুটবল ফেডারেশন   বিষয়শ্রেণী:মৌরিতানিয়া ফুটবল ফেডারেশন বিষয়শ্রেণী:১৯৬১-এ মৌরিতানিয়া-এ প্রতিষ্ঠিত বিষয়শ্রেণী:১৯৬১-এ প্রতিষ্ঠিত ক্রীড়া সংস্থা বিষয়শ্রেণী:মৌরিতানিয়ার ক্রীড়া নিয়ন্ত্রণ সংস্থা বিষয়শ্রেণী:মৌরিতানিয়ার ফুটবল পরিচালনা পরিষদ বিষয়শ্রেণী:ক্যাফের সদস্য
বারাণসী বন্দর বা বারাণসী মাল্টি-মোডাল টার্মিনাল হল উত্তরপ্রদেশের বারাণসী শহরে অবস্থিত একটি নদী বন্দর। বন্দরটি গঙ্গা নদীর তীরে গড়ে উঠেছে। এটি ভারত সরকারের জল মার্গ বিকাশ প্রকল্প-এর অধীনে নির্মাণ করা হয়েছে। বারাণসী বন্দর জাতীয় জলপথ ১ দ্বারা কলকাতা বন্দর ও হলদিয়া বন্দরের সঙ্গে সরাসরি যুক্ত রয়েছে। আনুমানিক ₹১৭০ কোটি টাকার চুক্তির ভিত্তিতে এফেকসন অবকাঠামো" বন্দরটি নির্মাণ করেছে।  প্রথম পর্যায়ে বন্দর বা টার্মিনালের বার্ষিক কার্গো হ্যান্ডলিং ক্ষমতা  অনুমানিক ১.২ মিলিয়ন মেট্রিক টন (এমটিপিএ)। ২০১৮ সালের নভেম্বর মাসের প্রথম দিকে বন্দরের নির্মাণ কার্য সম্পূর্ণ হয়।  ইতিহাস thumb|right|বারাণসী বন্দরে প্রধানমন্ত্রী নরেন্দ্র মোদী। ১৯৮৬ সালে হলদিয়া থেকে বারাণসী পর্যন্ত গঙ্গা নদীকে জাতীয় জলপথ ১ হিসাবে ঘোষণা করা হয়। সেই সময়েই কলকাতা থেকে বারাণসী পর্যন্ত পণ্য পরিবহনের চেষ্টা করা হয়। কিন্তু ২০১৪ সালে ভারত সরকার বারাণসীতে একটি নদী বন্দর (বারাণসী মাল্টি মোডাল টার্মিনাল) নির্মাণের ঘোষণা করে। ২০১৬ সালের জুন মাসে বন্দরটির নির্মাণ শুরু হয় এবং ২০১৮ সালের নভেম্বর মাসে নির্মাণ সম্পূর্ণ হয়। কলকাতা থেকে পরিবহন করে নিয়ে আসা ১৬ টি কনটেইনার'সহ এমভি রবীন্দ্রনাথ ঠাকুর'' নামে একটি জাহাজ ১১ ই নভেম্বর প্রথম বন্দরটিতে নোঙর করে। ১২ নভেম্বর বন্দরটির উদ্ধোন করেন মাননীয় প্রধানমন্ত্রী নরেন্দ্র মোদী।  সুযোগ সুবিধা বন্দরে পণ্য মজুত এলাকা, পন্য পরিবহন শেড, পার্কিং এলাকাসহ অন্যান্য সুবিধা রয়েছে। যাত্রী পরিবহনের জন্য একটি ভাসমান জেটিও রয়েছে। বহুমুখী টার্মিনাল বারাণসী বন্দরের বহুমুখী টার্মিনালটি  লম্বা এবং  চওড়া। এই টার্মিনালটি ৭২ টি স্তম্ভের উপড়ে নির্মাণ করা হয়েছে। প্রতিটি স্তম্ভ মাটির গভীর থেকে  লম্বা। এই টার্মিনালে জলের গভীরতা । পণ্য খালাস ও বোঝাইয়ের জন্য ২ টি ক্রেন রয়েছে। টার্মিনালটি একই সঙ্গে কনটেইনার পণ্য ও বাল্ক পণ্য পরিবহন করতে সক্ষম। এছাড়া এই টার্মিনালটিতে এক যোগে দুটি জাহাজ নোঙর করার ব্যবস্থা রয়েছে।  যাত্রী টার্মিনাল বহুমুখী টার্মিনালের পাশেই রয়েছে একটি যাত্রী জেটি নির্মাণ করা হচ্ছে। এই জেটিতে যাত্রীবাহি জাহাজগুলি নোঙর করবে।  পণ্য বন্দর যে সমস্ত মালবাহী জাহাজ নোঙর  করবে তাতে পাথর, সিমেন্ট, খাদ্যশস্য, সার, চিনি ইত্যাদি পরিবণ করা হবে। বন্দরটির দ্বারা ছোট যাত্রীবাহি গাড়ি বা যানবাহন কলকাতায় রপ্তানির বা পরিবহনের পরিকল্পনা রয়েছে বন্দর কর্তৃপক্ষের।  তথ্যসূত্র  বহিঃসংযোগ  বিষয়শ্রেণী:ভারতের বন্দর বিষয়শ্রেণী:নদী বন্দর বিষয়শ্রেণী:বারাণসীর অর্থনীতি
থানচি থানা বাংলাদেশের বান্দরবান জেলার অন্তর্গত থানচি উপজেলার একটি থানা।   প্রতিষ্ঠাকাল  থানচি থানা গঠিত হয় ১৯৭৬ সালে।   প্রশাসনিক এলাকাসমূহ  থানচি উপজেলার ৪টি ইউনিয়নের প্রশাসনিক কার্যক্রম থানচি থানার আওতাধীন।  ইউনিয়নসমূহ:  ১নং রেমাক্রী  ২নং তিন্দু  ৩নং থানচি সদর  ৪নং বলিপাড়া   আরও দেখুন   থানচি উপজেলা  বান্দরবান জেলা   তথ্যসূত্র    বহিঃসংযোগ   বিষয়শ্রেণী:বান্দরবান জেলার থানা বিষয়শ্রেণী:থানচি উপজেলা
thumb|450px|তুর্কমেনিস্তানে অবস্থিত কূটনৈতিক মিশন এটি তুর্কমেনিস্তানে অবস্থিত কূটনৈতিক মিশনসমূহের একটি তালিকা। বর্তমানে রাজধানী শহর আশখাবাদে ৩২টি দূতাবাস রয়েছে।   দূতাবাসসমূহ right|thumb|আশখাবাদে অবস্থিত রুশ দূতাবাস আশখাবাদ                  কনস্যুলেট   মার্ভ‌  তুর্কমেনবাসী  অনাবাসিক দূতাবাসসমূহ   (মস্কো)http://www.cancilleria.gov.ar/  (মস্কো)http://www.russia.embassy.gov.au/mscw/aboutus.html  (আস্তানা)http://www.bmeia.gv.at/en/foreign-ministry/service/austrian-representations-in-german.html?no_cache=1  (আঙ্কারা)  (তেহরান)  (আস্তানা)  (আস্তানা)  (আঙ্কারা)http://www.canadainternational.gc.ca/turkey-turquie/index.aspx?lang=eng  (আঙ্কারা)  (বাকু)  (মস্কো)  (তাশখন্দ)  (মস্কো)  (আস্তানা)  (হেলসিঙ্কি)  (মস্কো)http://www.mfa.gr/en/blog/greece-bilateral-relations/turkmenistan/  (নিউ ইয়র্ক)http://www.minex.gob.gt/DirectorioPaisesRelacion.aspx  (তেহরান)  (মস্কো)  (তেহরান)  (মস্কো)  (তাশখন্দ) (বাকু)  (ভাল্লেত্তা)  (আঙ্কারা)  (কিয়েভ)  (মস্কো)  (মস্কো)  (মস্কো)  (আস্তানা)http://www.norvegia.kz/Norsk/Om-ambassaden/Apningstider-og-kontaktinformasjon-/  (বাকু)  (আঙ্কারা)  (মস্কো)  (তাশখন্দ)  (মস্কো)http://www.mzz.gov.si/en/representations_abroad/asia_caucasus_and_near_east/turkmenistan/  (আস্তানা)  (মস্কো)  (তেহরান)  (স্টকহোম)http://www.sweden.gov.se/sb/d/5616/l/en/pd/5616/e/3502  (বাকু)http://www.eda.admin.ch/eda/en/home/reps/asia/vtmn/afotur.html  (আঙ্কারা)  (তেহরান)  (মস্কো)  তথ্যসূত্র    বহিঃসংযোগ   Diplomatic representations of foreign states and international organizations accredited in Turkmenistan (Ministry of IA)  Missions in Turkmenistan (US Embassy in Turkmenistan website)  বিষয়শ্রেণী:তুর্কমেনিস্তানের বৈদেশিক সম্পর্ক বিষয়শ্রেণী:গ্রহীতা দেশ অনুযায়ী কূটনৈতিক মিশনের তালিকা বিষয়শ্রেণী:তুর্কমেনিস্তানের কূটনীতি-সম্পর্কিত তালিকা
Nasir8891   প্রয়োজনীয় সংযোগ:   অনুরোধের অবস্থা:   বিগত বেশ কয়েক বছর ধরে আমি বাংলা উইকিপিডিয়ার সাথে সম্পৃক্ত আছি এবং নিয়মিত অবদান রাখছি। উইকিডিয়ায় নিবন্ধ তৈরী এবং সম্পাদনার পাশাপাশি প্রায় সময়ই আমি ধ্বংশপ্রবনতা রোধে কাজ করে থাকি। তাই আমি আশা করছি এই অধিকারটি আমার উইকিপিডিয়ায় অবদান রাখার ক্ষেত্রে এবং অপেক্ষাকৃত কম সময়ে কাজগুলো সম্পন্ন করতে বিশেষ সহায়ক হবে । -- নাসির খান সৈকত • আলাপ • ১৮:১৯, ২২ মে ২০১১ (ইউটিসি)  , প্রথম রোলব্যাকার হিসেবে স্বাগতম। :) ‍‍— তানভির • আলাপ • ১৮:২৭, ২২ মে ২০১১ (ইউটিসি)   Mayeenul Islam   প্রয়োজনীয় সংযোগ:   অনুরোধের অবস্থা:   আমি প্রায় দেড় বছর যাবত উইকিপিডিয়ায় গঠনমূলক অবদান রেখে আসছি। উইকিপিডিয়ায় আমার ৩,০০০-এরও বেশি সম্পাদনা আছে এবং উইকিপিডিয়ার ধ্বংসপ্রবণতা রোধেও কাজ করি। কাজটি যাতে সহজে করতে পারি, তাই রোলব্যাক পাবার জন্য আবেদন করছি, যাতে দ্রুততার সাথে কাজগুলো করতে পারি। ধন্যবাদ।  —মঈনুল ইসলাম (আলাপ * অবদান) ১৫:০৫, ২৪ মে ২০১১ (ইউটিসি)  , রোলব্যাকার হিসেবে স্বাগতম। :)----জয়ন্ত (আলাপ | অবদান) ১৬:৫৪, ২৪ মে ২০১১ (ইউটিসি)
পঞ্চায়েত প্রধান একজন সিদ্ধান্ত গ্রহণকারী, যিনি ভারতের "গ্রাম সভা" নামক স্থানীয় স্বশাসনের গ্রামীণ স্তরের সাংবিধানিক সভা দ্বারা নির্বাচিত। পঞ্চায়েত প্রধান এবং অন্যান্য নির্বাচিত পঞ্চায়েত সদস্য নিয়ে গ্রাম পঞ্চায়েত, পঞ্চায়েত সমিতি ও জেলা পরিষদ গঠিত হয়। পঞ্চায়েত প্রধান সরকারি আধিকারিক ও গ্রামের জনগণের মধ্যে যোগাযোগের প্রধান কেন্দ্র এবং তাঁর মেয়াদ পাঁচ বছর। রাজ্য ভেদে পঞ্চায়েত প্রধান বিভিন্ন নামে পরিচিত, যেমন: সরপঞ্চ, গ্রাম প্রধান, গ্রাম প্রমুখ, গ্রাম অধ্যক্ষ, গ্রাম পঞ্চায়েত প্রধান, গাঁও পঞ্চায়েত প্রধান ইত্যাদি।  বৈশিষ্ট্য ভারতের যুক্তরাষ্ট্রীয় কাঠামোর জন্য বিভিন্ন রাজ্যের গ্রাম পঞ্চায়েত ও পঞ্চায়েত প্রধানের ক্ষমতা বিভিন্ন।  যোগ্যতা ও মেয়াদ কোনো পঞ্চায়েত প্রধানকে ভারতের নাগরিক হতে হবে এবং তাঁর ন্যূনতম বয়স ১৮ বছর। তাঁর মেয়াদ পাঁচ বছর।  মহিলাদের সংরক্ষণ ৭৩ তম সংবিধান সংশোধনীর অনুচ্ছেদ ২৪৩ডি(৩) অনুযায়ী সমগ্র ত্রিস্তরীয় পঞ্চায়েত প্রথার জন্য পঞ্চায়েতের এক-তৃতীয়াংশ আসন এবং পঞ্চায়েত সভাপতি পদের এক-তৃতীয়াংশ মহিলাদের জন্য সংরক্ষিত। এই সংশোধনীর পরে বিভিন্ন রাজ্য-স্তরের আইন সংশোধনীর মাধ্যমে মহিলাদের জন্য পঞ্চায়েত পদের সংরক্ষণ নির্ধারণ করা হয়েছে।  আরও দেখুন  পশ্চিমবঙ্গের পঞ্চায়েত ব্যবস্থা  তথ্যসূত্র  বিষয়শ্রেণী:পঞ্চায়েত প্রথা